A4-0341/97

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τον σημερινό και τον προτεινόμενο ρόλο της Κοινότητας στην καταπολέμηση της κατανάλωσης καπνού (COM(96)0609 - C4-0014/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0609 - C4-0014/97),

- έχοντας υπόψη το άρθρο 3, σημείο ξ) της Συνθήκης ΕΚ.,

- έχοντας υπόψη το άρθρο 129 της Συνθήκης ΕΚ.,

- έχοντας υπόψη το άρθρο 100 Α της Συνθήκης ΕΚ.,

- έχοντας υπόψη την έκθεση της Επιτροπής προς το Συμβούλιο για την κοινή οργάνωση της αγοράς ακατέργαστου καπνού (COM(96)0554 - C4-0057/97),

- έχοντας υπόψη την τροποποιημένη πρόταση οδηγίας της Επιτροπής προς το Συμβούλιο για την διαφήμιση των προϊόντων καπνού (COM(92)0196 - 0194(SYN)) ((ΕΕ C 129 της 21.5.1992, σελ. 5)),

- έχοντας υπόψη το πρόγραμμα "η Ευρώπη κατά του καρκίνου¨,

- έχοντας υπόψη το ψήφισμα του Συμβουλίου για την απαγόρευση του καπνίσματος στους δημόσιους χώρους ((ΕΕ C 189 της 26.7.1989, σελ. 1)),

- έχοντας υπόψη το ψήφισμα του Συμβουλίου για τον περιορισμό του καπνίσματος στην Ευρωπαϊκή Κοινότητα ((ΕΕ C 374 της 11.12.1994, σελ. 4)),

- έχοντας υπόψη την οδηγία του Συμβουλίου για τη προσέγγιση των νομοθεσιών σχετικά με τη μέγιστη περιεκτικότητα των τσιγάρων σε πίσσα ((ΕΕ L 137 της 30.5.1990, σελ. 36)),

- έχοντας υπόψη την έκθεση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών, όσον αφορά την ανταπόκριση στο ψήφισμα του Συμβουλίου για την απαγόρευση του καπνίσματος στους δημόσιους χώρους (COM(96)0573),

- έχοντας υπόψη τις οδηγίες του Συμβουλίου για την προσέγγιση των νομοθεσιών σχετικά με τη σήμανση των προϊόντων καπνού (89/622/ΕΟΚ ((EE L 359 της 8.12.1989, σελ. 1)) και 92/41/ΕΟΚ ((EE L 158 της 11.6.1992, σελ. 30))),

- έχοντας υπόψη τη γνωμοδότηση της Οικονομικής και Κοινωνικής Επιτροπής σχετικά με την την ανακοίνωση της Επιτροπής για τον σημερινό και τον προτεινόμενο ρόλο της Κοινότητας στην καταπολέμηση της κατανάλωσης καπνού (CES 772/97),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0341/97),

Α. λαμβάνοντας υπόψη ότι το κάπνισμα ευθύνεται κάθε χρόνο για το θάνατο μισού εκατομμυρίου ανθρώπων, γεγονός το οποίο σημαίνει ότι το κάπνισμα αποτελεί στην Ένωση την σημαντικότερη αιτία θανάτου η οποία θα μπορούσε να αποφευχθεί[semigr ]

Β. λαμβάνοντας υπόψη ότι σκοπός της ανακοίνωσης της Επιτροπής είναι να συμβάλει στην αναθεώρηση των ακολουθουμένων και πιθανών μελλοντικών αντικαπνιστικών στρατηγικών - τόσο σε κοινοτικό επίπεδο όσο και σε επίπεδο κρατών μελών - με στόχο τον περιορισμό των επιπτώσεων του καπνίσματος στη δημόσια υγεία των ευρωπαίων πολιτών,

Γ. λαμβάνοντας υπόψη ότι η Επιτροπή θα εξετάσει την περίπτωση υποβολής περαιτέρω ειδικών μέτρων και δράσεων υπό το φως της ανταπόκρισης που θα υπάρξει στην ανακοίνωσή της,

Δ. εκτιμώντας ότι από επιστημονικές μελέτες σε διάφορες χώρες της Ευρώπης, οι οποίες υποστηρίζονται εν μέρει από την ΕΕ, προκύπτει ότι το κάπνισμα κατά τη διάρκεια της εγκυμοσύνης και παρουσία βρεφών αυξάνει σημαντικά τον κίνδυνου του αιφνίδιου βρεφικού θανάτου (SIDS)[semigr ]

Ε. λαμβάνοντας υπόψη ότι η Κοινότητα και τα κράτη μέλη έχουν συμπληρωματικούς ρόλους όσον αφορά την καταπολέμηση της χρήσης καπνού στην Ένωση και, συνεπώς, τα αντίστοιχα μέτρα που λαμβάνουν στον τομέα αυτό πρέπει να είναι ολοκληρωμένα,

ΣΤ. λαμβάνοντας υπόψη ότι η Κοινότητα μπορεί να λειτουργήσει καταλυτικά όσον αφορά τα αντικαπνιστικά μέτρα που μπορούν να ληφθούν σε επίπεδο κράτους μέλους,

1. διαπιστώνει με λύπη ότι ο αριθμός των καπνιστών στην Ένωση μειώνεται με όλο και βραδύτερο ρυθμό, ενώ ταυτόχρονα καθίσταται σαφές ότι ο αριθμός των καπνιστριών αυξάνεται και οι νέοι αρχίζουν το κάπνισμα σε όλο και μικρότερη ηλικία[semigr ]

2. επαναλαμβάνει ότι υποστηρίζει σταθερώς την έκδοση οδηγίας της ΕΕ για τη ρύθμιση της άμεσης και έμμεσης διαφήμισης των προϊόντων καπνού[semigr ]

3. καλεί την Επιτροπή να εξετάσει μέχρι ποίο βαθμό η χρήση του καπνού προάγεται μέσω των επικοινωνιακών μέσων, όπως το Internet και η διαδικασία εμπορικής διάθεσης προϊόντων 7

4. επισημαίνει την ώθηση που μπορεί να δώσει η προτεινόμενη νομοθετική διευθέτηση των ΗΠΑ στην καταπολέμηση της κατανάλωσης καπνού 7

5. επισημαίνει τα σταθερά επιστημονικά στοιχεία όσον αφορά τους κινδύνους που ενέχει το παθητικό κάπνισμα 7

6. δηλώνει ότι κάθε άτομο δικαιούται να εισπνέει καθαρό αέρα και το δικαίωμα αυτό πρέπει να υπερισχύει πάντοτε του δικαιώματος των καπνιστών να καπνίζουν 7

7. επισημαίνει ότι το κάπνισμα σε δημόσιους χώρους και στον χώρο της εργασίας συνεπάγεται τεράστιο κόστος για την κοινωνία δεδομένου ότι έχει αρνητικές συνέπειες για την κατάσταση των κτηρίων και των ιδιωτικών εγκαταστάσεων και για την καθαριότητα των χώρων εργασίας, των πόλεων και των ακτών, ενώ αποδεδειγμένα ευθύνεται και για πυρκαγιές δασών[semigr ]

8. υποστηρίζει τα μέτρα που αποσκοπούν στην απαγόρευση του καπνίσματος στον εργασιακό χώρο, προκειμένου να βελτιωθούν οι συνθήκες υγείας και ασφάλειας των εργαζομένων 7

9. σημειώνει ότι αν δεν υπάρξει επιτυχής αντιμετώπιση της καπνιστικής συνήθειας και εξάρτησης των παιδιών και των εφήβων από το κάπνισμα, είναι μάλλον απίθανο αυτοί να αποβάλουν τη συνήθεια αυτή αργότερα 7

10. υποστηρίζει τη λήψη συγκεκριμένων μέτρων για τον περιορισμό της έκθεσης και της δυνατότητας πρόσβασης παιδιών και εφήβων σε προϊόντα καπνού, όπως:

- απαγόρευση των μηχανημάτων αυτόματης πώλησης τσιγάρων και των συσκευών αυτοεξυπηρέτησης, ώστε η δυνατότητα αγοράς προϊόντων καπνού να περιοριστεί μόνο από τον πάγκο,

- απαγόρευση των μεγεθών συσκευασίας τσιγάρων που απευθύνονται σε νεαρούς καταναλωτές,

- ενδεχόμενη καθιέρωση σε κοινοτικό επίπεδο του ορίου ηλικίας των 18 ετών για την αγορά προϊόντων καπνού,

- πραγματικές αυξήσεις της τιμής του καπνού 7

11. ζητεί από την Επιτροπή να προτείνει την εναρμόνιση της φορολογίας του καπνού ούτως ώστε να επιτευχθεί υψηλότερο επίπεδο, με στόχο τη μείωση της κατανάλωσης καπνού[semigr ]

12. συνιστά προσεκτική επιτήρηση της εξέλιξης της περιεκτικότητας νικοτίνης που αναγράφεται στη σήμανση, στο σύνολο της Κοινότητας[semigr ]

13. εκφράζει τη λύπη του για το γεγονός ότι για τα τσιγάρα «στριφτού καπνού» δεν υπάρχουν κανόνες όσον αφορά το ανώτατο όριο περιεκτικότητας σε πίσσα[semigr ] καλεί επιτακτικά την Επιτροπή να θεσπίσει τους ίδιους κανόνες για τον καπνό σε ρολούς όσον αφορά την περιεκτικότητα σε πίσσα όπως και για τα τσιγάρα[semigr ]

14. υποστηρίζει την αναθεώρηση των υπαρχουσών μεθόδων καθορισμού των επιτρεπομένων ορίων περιεκτικότητας σε πίσσα, νικοτίνη και μονοξείδιο του άνθρακα[semigr ]

15. συνιστά κάθε ουσία που προστίθεται στον καπνό να αναγράφεται στη σήμανση και να έχει αποδειχτεί ότι δεν έχει αρνητική επίδραση στην υγεία τόσο άκαυστη όσο και καιόμενη 7

16. συνιστά να επιβάλλεται στις καπνοβιομηχανίες, σύμφωνα και με την εκτεταμένη νομοθεσία που ισχύει στην Ευρωπαϊκή Ένωση και τα κράτη μέλη της, όλες οι πρόσθετες ουσίες που χρησιμοποιούνται κατά την παρασκευή του καπνού να είναι απαλλαγμένες τοξικότητας και αποδεδειγμένα μη βλαπτικές για την υγεία[semigr ]

17. είναι της άποψης ότι θα πρέπει να αναθεωρηθεί η αναλογία μεταξύ τσιγάρων και τσιγάρων «στριφτού καπνού» ως προς τους ειδικούς φόρους κατανάλωσης και καλεί την Επιτροπή να υποβάλει όσο το δυνατόν συντομότερα πρόταση που να αποσκοπεί στην σταδιακή αναπροσαρμογή των ειδικών φόρων κατανάλωσης στα τσιγάρα «στριφτού καπνού» στο ίδιο επίπεδο με αυτούς που επιβάλλονται στα τσιγάρα[semigr ]

18. καλεί την Επιτροπή να προχωρήσει στη σύσταση διοργανικής εξεταστικής επιτροπής (με συμμετοχή του Συμβουλίου, της Επιτροπής και του Κοινοβουλίου) που θα διερευνήσει, με τη βοήθεια επιστημονικών επιτροπών, το κατά πόσον οι καπνοβιομηχανίες χρησιμοποιούν κατά την παρασκευή του καπνού προσθετικές ουσίες με σκοπό να καθιστούν εντονότερο τον εθισμό στον καπνό[semigr ]

19. αναγνωρίζει ότι η τιμή ενδέχεται να έχει μεγάλο αντίκτυπο στην κατανάλωση καπνού και αποτελεί σημαντικό μέσο στην πολιτική καταπολέμησης της χρήσης προϊόντων καπνού[semigr ] ενθαρρύνει κατά συνέπεια την Επιτροπή να προτείνει μέτρα για την αναπροσαρμογή προς τα άνω των ειδικών φόρων κατανάλωσης που επιβάλλονται στα τσιγάρα[semigr ]

20. καλεί την Επιτροπή, πριν προτείνει πιθανώς τροποποιήσεις των προαναφερθεισών οδηγιών 89/622/ΕΟΚ και 92/41/ΕΟΚ να αξιολογήσει την αποτελεσματικότητα της επισήμανσης, επί της συσκευασίας, των κινδύνων του καπνίσματος για την υγεία[semigr ]

21. προτείνει στη σήμανση των προϊόντων καπνού να περιληφθεί και η ένδειξη αριθμού τηλεφώνου στον οποίο θα μπορεί να απευθύνεται ο ενδιαφερόμενος δωρεάν για να λάβει αντικειμενική πληροφόρηση σχετικά με τη χρήση καπνού και πληροφορίες για προγράμματα εγκατάλειψης του καπνίσματος 7

22. ζητεί την παροχή περισσοτέρων πληροφοριών σχετικά με τη σχέση αιφνίδιου βρεφικού θανάτου (SIDS) και καπνίσματος[semigr ]

23. υποστηρίζει εκστρατείες ενημέρωσης και ευαισθητοποίησης για τη μεταβολή της συμπεριφοράς των καπνιστών σε δημόσιους χώρους, όπου θα πρέπει να επικρατήσει η κοινωνική ευγένεια και ο σεβασμός των μη καπνιστών 7

24. συνιστά την εφαρμογή αποτελεσματικών προγραμμάτων εγκατάλειψης του καπνίσματος που να προβλέπουν την παροχή συμβουλών για την εγκατάλειψη του καπνίσματος από ειδικούς του υγειονομικού τομέα καθώς και θεραπειών με τη χρήση υποκατάστατων της νικοτίνης[semigr ]

25. ζητεί να αυξηθεί σημαντικά η χρηματοδότηση που προορίζεται στα αντικαπνιστικά σχέδια στο πλαίσιο του προγράμματος "η Ευρώπη κατά του καρκίνου¨ 7

26. προτείνει την καθιέρωση ετήσιου ευρωπαϊκού βραβείου για το καλύτερο σχέδιο της Ένωσης που συμβάλλει στη μείωση του καπνίσματος 7

27. υποστηρίζει την πρόταση σύμφωνα με την οποία η ΕΕ θα έπρεπε να αφιερώσει μέρος των προγραμμάτων αναπτυξιακής βοήθειας για την καταπολέμηση της κατανάλωσης καπνού στις αναπτυσσόμενες χώρες και η Ένωση να αρνείται τη χορήγηση αναπτυξιακής βοήθειας σε έργα που αφορούν τον καπνό 7

28. καταδικάζει τις εξαγωγές κακής ποιότητας καπνού της ΕΕ - δηλ. καπνού που δεν πληροί τις ευρωπαϊκές προδιαγραφές - σε τρίτες χώρες, συμβάλλοντας έτσι στην όξυνση των προβλημάτων υγείας σε χώρες που διακρίνονται ήδη για χαμηλού επιπέδου δημόσια υγεία 7

29. πιστεύει ότι δεν μπορεί να υπάρχει αντίφαση μεταξύ των στόχων της προάσπισης της υγείας και των υπολοίπων πολιτικών, καθόσον η Συνθήκη της ΕΕ ορίζει ότι η υγειονομική διάσταση πρέπει να περιλαμβάνεται σε όλες τις πολιτικές, συμπεριλαμβανομένης της κοινής γεωργικής πολιτικής 7

30. υποστηρίζει τις προσπάθειες που καταβάλλονται σε διεθνές επίπεδο για την υπογραφή διεθνούς σύμβασης (υπό την αιγίδα των Ηνωμένων Εθνών) για την καταπολέμηση της χρήσης καπνού[semigr ]

31. θεωρεί επείγον να αναλάβει η Επιτροπή νομοθετική πρωτοβουλία προκειμένου να χαρακτηρισθεί η νικοτίνη εθιστική ουσία στην ΕΕ, κατά τα πρότυπα της παρόμοιας πρωτοβουλίας που ανέλαβε η Υπηρεσία Τροφίμων και Φαρμάκων (FDA) των ΗΠΑ[semigr ]

32. συνιστά να εξασφαλισθεί σε όλους πρόσβαση σε χαμηλού κόστους (ή και δωρεάν) προγράμματα για το σταμάτημα του καπνίσματος, ούτως ώστε όλοι όσοι επιθυμούν να κόψουν το κάπνισμα να έχουν αποτελεσματική υποστήριξη[semigr ]

33. ζητεί επιτακτικά η σημερινή αναθεώρηση της εναρμόνισης των ειδικών φόρων κατανάλωσης (1995/96) να συμπεριλάβει ειδικές προτάσεις ούτως ώστε να διασφαλίσει:

- την πραγματική, προς τα άνω σύγκλιση των δασμών επί των προϊόντων καπνού,

- την ισότητα των δασμών που επιβάλλονται στον βιομηχανοποιημένο καπνό αφενός και τον καπνό για στριφτά τσιγάρα αφετέρου[semigr ]

34. συνιστά την διανομή προϊόντων υποκαταστάτων της νικοτίνης μέσω των ιδίων εμπορικών κυκλωμάτων διανομής που διακινούν τα προϊόντα καπνού[semigr ]

35. ζητεί να αναληφθούν συγκεκριμένες δράσεις, σε στενή συνεργασία με τα κράτη μέλη, με συγκεκριμένους στόχους όπως, π.χ. προγράμματα απεξάρτησης από το κάπνισμα στο στρατό και τις δημόσιες διοικήσεις[semigr ]

36. ζητεί από την Επιτροπή να συντονίσει και να υποστηρίξει, σε κοινοτικό και εθνικό επίπεδο, τη δημιουργία μιας «ομπρέλλας» κυβερνητικών και μη κυβερνητικών οργανώσεων στην Ευρωπαϊκή Ένωση η οποία θα διεκδικήσει από τις καπνοβιομηχανίες αποζημιώσεις για τις βλάβες που προκλήθηκαν στην υγεία των καπνιστών, κατά τα πρότυπα των αναλόγων νομικών ενεργειών κατά των καπνοβιομηχανιών που βρίσκονται σε εξέλιξη στις Ηνωμένες Πολιτείες[semigr ]

37. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.